《送万赖公出岭》
明代·释今镜

霜天只有雁南飞，何事苍凉又别离。今日共伤杨柳尽，明年遥忆杜鹃期。

频经野戍人多识，历上重滩路较迟。一钵自谙云水冷，乱峰孤影独行持。

作者简介：今镜(一六三一？--一六五六)，字台设。三水人。俗姓李。年十七，随母出世，求天然禅师薙发，禀具执侍丈室。明桂王永历十年（一六五六）坐化。事见《海云禅藻集》卷二。